Når er det best å reise til Singapore?
Det er like bra å reise til Singapore året rundt! Her er det alltid varmt, for denne bystaten ligger så og si på ekvator. Dersom du skulle få regn under oppholdet, er dette som regel kun veldig korte regnskyll og solen kommer fort tilbake. I tillegg er det alltid varmt, så det er sjelden du trenger annet enn lette sommerklær. Eneste unntaket er innendørs, der det brukes mye aircondition. Det kan være noe mindre luftfuktighet om vinteren, rundt januar og februar, så det kan være mer behagelig å reise da. Uansett synker temperaturen sjelden mye om kvelden, og det anbefales virkelig med ledige og luftige klær. Uavhengig av når du reiser er det like gode bademuligheter, like god mat og varmt vær. Budsjettmessig kan det være billigere å reise utenom de store høytidene og feriene, som jul, påske og sommerferien.